stanford-oval/wikipedia huggingface dataset:
הבחירות הפרלמנטריות בהונגריה 2022
אחוזי הצבעה

| 7:00 | 9:00 | 11:00 | 13:00 | 15:00 | 17:00 | 18:30 | סך הכל |
| --- | --- | --- | --- | --- | --- | --- | --- |
| 1.82% | 10.31% | 25.77% | 40.01% | 52.75% | 62.92% | 67.80% | 69.08% |
תוצאות

ויקטור אורבן, ראש ממשלת הונגריה המכהן, ניצח בבחירות בפער ניכר, וזכה בקדנציה רביעית. מפלגת פידס בראשותו זכתה ב-136 מושבים בפרלמנט מתוך 195 מושבים, והגדילה את כוחה ב-3 מושבים. עם 54.18% מהקולות, פידס קיבלה את נתח הקולות הגבוה ביותר של כל מפלגה מאז נפילת הקומוניזם ב-1989.
מפלגת הימין הקיצוני הלאומני "מולדת", זכתה לראשונה במושבים והשיגה 7 מושבים. הפרשנים אמרו כי חלק ניכר ממצביעי יוביק נטשו אותה לטובת המפלגה החדשה.
הערות שוליים

↑  Wolters Kluwer Hungary Kft, 2011. évi CCIII. törvény az országgyűlési képviselők választásáról - Hatályos Jogszabályok Gyűjteménye, net.jogtar.hu (באנגלית)
↑  Inside the Hungarian campaign to beat Viktor Orbán, POLITICO, ‏26 ביולי 2021 (באנגלית אמריקאית)
↑  Conservative wins Hungarian opposition race to face Orbán in 2022, POLITICO, ‏17 באוקטובר 2021 (באנגלית אמריקאית)
↑  Viktor Orbán wins fourth consecutive term as Hungary’s prime minister, the Guardian, ‏2022-04-03 (באנגלית)
↑  Hungary's nationalist leader Viktor Orban wins fourth successive term, France 24, ‏2022-04-03 (באנגלית)
דולפין לבן-ראש

| דולפין לבן-ראש |
| --- | --- |

מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: לווייתנאים
תת־סדרה:: דמויי היפופוטם
משפחה:: דולפיניים
סוג:: דולפין קטן
מין:: דולפין לבן-ראש
שם מדעי
 Cephalorhynchus hectori ‏בנדן, 1881
תחום תפוצה


דולפינים מקפצים בניו זילנד
דולפין לבן-ראש (שם מדעי: Cephalorhynchus hectori לבן-ראש) הוא מין דולפין החי בניו זילנד באופן בלעדי. הוא הידוע ביותר מבין ארבעת המינים בסוג דולפין קטן. אורכו כ-1.4 מטרים בלבד, ובכך הוא אחד מהלווייתנאים הקטנים ביותר.
שמו המדעי ניתן לו על שם סר ג'יימס הקטור (1834–1907), אוצר המוזיאון הקולוניאלי בוולינגטון, הראשון שבדק את הדולפין. מאוחר יותר, ב-1881, תואר הדולפין באופן מפורט על ידי הזואולוג הבלגי פייר ג'וזף ון בנדן.
תת-המין של הדולפין לבן-הראש, דולפין מאווי (Cephalorhynchus hectori maui), חי באזור החופים הצפון מערביים של האי הצפוני של ניו זילנד. תת-מין זה הוא היונק הימי הנמצא בסיכון הרב ביותר להכחדה, שכן נותרו ממנו רק כ-55 פרטים.
מבנה

הדולפין לבן-הראש הוא הקטן במשפחת הדולפיניים. אורך הבוגרים נע בין 1.2 ל-1.6 מטרים בלבד, ומשקלם - בין 40 ל-60 קילוגרמים. המין מציג דו-צורתיות זוויגית מובחנת: הנקבות לרוב ארוכות יותר וכבדות יותר מהזכרים. גוף הדולפין חסון; החוטם אינו מובחן. המאפיין הבולט ביותר הוא הסנפיר הגבי המעוגל.
צבעם הכללי הוא אפור דהוי, אולם מבט מקרוב מגלה שילובים מורכבים של צבעים: הגב והצדדים אפורים בהירים, בעוד שהסנפירים (הגבי, הצדיים והזנב) שחורים. העיניים מוקפות ב'מסיכה' שחורה. הבטן לבנה; רצועות לבנות נמשכות מן הבטן לשני הצדדים מתחת לסנפיר הגבי.
מיד בלידתם, אורכם של הוולדות נע בין 60 ל-80 סנטימטרים, ומשקלם בין 8 ל-10 קילוגרמים. צבעם מעט כהה יותר משל הבוגרים. את גופם מעטרים ארבעה עד שישה פסים אנכיים עד לגיל של כשישה חודשים.
התנהגות ותפוצה

הדולפין לבן-הראש אנדמי לאזורי החוף של ניו זילנד. אזור תפוצתו אינו רציף סביב האי הדרומי, אך חובק את כולו (פרט לפיורדלנד). תת-המין, דולפין מאווי, נפוץ רק באזור החוף המערבי של האי הצפוני. באופן כללי הוא מעדיף לשחות בסמוך לחוף, בעומקים שאינם עולים על 100 מטרים.
גודל האוכלוסייה הוערך במספר סקרים שנערכו בשנים 1998–2004. האוכלוסייה הכוללת הוערכה בכ-7,300 פרטים, ומעריכים כי גודל זה הוא פחות מ-30% מגודל האוכלוסייה ב-1970.
תזונת הדולפין מורכבת מדגים קטנים ומדיונונים. הוא נוהג למצוא את טרפו במים רדודים בסמוך לחוף. מן הצד השני, הדולפין משמש טרף בעיקר לכרישים, כדוגמת הכריש הכחול.
רבייה ומחזור חיים

הדולפין לבן-הראש הוא פוליגיננדרי, כלומר שני הזוויגים מזדווגים עם כמה מבני הזוויג השני. בקבוצות גדולות ההתנהגות המינית של הדולפינים פתוחה יותר, והם אינם "מתביישים" גם בקרבת דולפינים קטנים. הזכרים מגיעים לבגרות מינית בגיל שש עד תשע שנים, והנקבות - בגיל שבע עד תשע שנים. על-פי רוב הם מזדווגים בקיץ. ההיריון נמשך 10 עד 12 חודשים. לרוב הנקבה ממליטה גור אחד אחת לשנתיים עד ארבע שנים.
אם וגורה שוחים זו לצד זה במשך שנה עד שנתיים, במהלכן האם לא מזדווגת שנית. לרוב, יתקבצו האמהות והגורים בקבוצות עם זוגות אם-גור נוספים.
תוחלת החיים אינה ידועה לאשורה, אולם הפרט המבוגר ביותר שנמצא היה בן 20 שנים בהישבו.
הערות שוליים

↑  דולפין לבן-ראש באתר הרשימה האדומה של IUCN
↑  Slooten, E., Dawson, S.M. and Rayment, W.J. 2004. Aerial surveys for coastal dolphins: abundance of Hector’s dolphins off the South Island West Coast, New Zealand. Marine Mammal Science 20:477-490.
↑  Slooten, E. 2007. Conservation management in the face of uncertainty: effectiveness of four options for managing Hector’s dolphin bycatch. Endangered Species Research 3: 169-179.
| דולפיניים |
| --- | --- | --- |
| לווייתן דלוע-ראש (סוג ומין יחיד) | לווייתן דלוע-ראש |     |
| קטלן (סוג ומין יחיד) | קטלן |     |
| קטלן גמדי (סוג ומין יחיד) | קטלן גמדי |     |
| עבשן קטלני (סוג ומין יחיד) | עבשן קטלני |     |
| נתב | נתב גדול-סנפיר • נתב קטן-סנפיר |     |
| דולפין מצוי | דולפין מצוי קצר-חוטם • דולפין מצוי ארוך-חוטם |     |
| דולפין לווייתני | דולפין לווייתני צפוני • דולפין לווייתני דרומי |     |
| דולפין הנהרות | טוקוקסי • דולפין גיאנה |     |
| סוסא | סוסא גיבן • סוסא הודי • סוסא אטלנטי • סוסא אוסטרלי |     |
| סטנלה | סטנלה מפוספסת • סטנלה ארוכת-חרטום • סטנלת קליימן • סטנלה פאנטרופית • סטנלה אטלנטית |     |
| דולפין תלום-שן (סוג ומין יחיד) | דולפין תלום-שן |  |
| דולפינן | דולפינן מצוי • דולפינן אנקולי • דולפינן אוסטרלי |  |
| דולפין קטן | דולפין צ'יליאני • דולפין דרום-אפריקאי • דולפין לבן-ראש • דולפין קומרסון |  |
| גרמפוס אפור (סוג ומין יחיד) | גרמפוס אפור |  |
| דולפין פראסר (סוג ומין יחיד) | דולפין פראסר |  |
| דולפין בקבוקי | דולפין פסיפי לבן-צד • דולפין מזנק • דולפין וילסון • דולפין שחור-סנטר • דולפין לבן-גב • דולפין אטלנטי לבן-צד |  |
| דולפין סלוד-סנפיר | דולפין איראוואדי • דולפין סלוד-סנפיר אוסטרלי |  |
| --- | --- |
בקרת זהויות :  NLI: 987007551393405171
הבחירות הכלליות בבריטניה 1966

הבחירות הכלליות בבריטניה ב-1966 נערכו ב-31 במרץ 1966, פחות משנתיים שנים לאחר הבחירות הקודמות. בבחירות אלו ניצח ראש הממשלה המכהן מטעם מפלגת הלייבור, הרולד וילסון את אדוארד הית' מן המפלגה השמרנית.
קמפיין

הבחירות הוקדמו על ידי וילסון, לאור הרוב הקטן של ממשלתו. וילסון החליט להקדים את הבחירות לאחר הכישלון בבחירות המקומיות בשנת 1965. כמספר חודשים לפני הבחירות אדוארד הית' החליף את אלק דאגלס-יום והיה צורך לשווקו לציבור. במקביל, המפלגה הליברלית ניסתה לתמרן למרות קשיים פיננסיים רבים.
תוצאות

אחוז ההצבעה עמד על כ-75.8%. בסך הכל הצביעו כ-27,264,747 אזרחים. כתוצאה מהבחירות התחזק כוחה של מפלגת הלייבור בפרלמנט, ונחלש כוחה של המפלגה השמרנית באופן משמעותי. הרוב של הלייבור עלה מ-3 ל-98 צירים, יותר מהשמרנים והליברלים גם יחד. בעוד שהצלחת הלייבור בבחירות 1964 יוחס בעיקר להסתייגות מהשמרנים, החירות אלה נחשבו לניצחון גדול של מנהיג הלייבור, וילסון. בבחירות אלו נבחר מחדש לפרלמנט שר החוץ לשעבר פטריק גורדון־ווקר השנוי במחלוקת, לאחר שאולץ להתפטר מן הממשלה כשלא הצליח להיבחר ב-1965. בבחירות אלה הודחו פוליטיקאים שמרנים רבים ובהם ג'פרי האו וג'וליאן אמרי.
| מפלגה | מועמדים | מועמדים> נבחרו | מועמדים> שינוי | מועמדים> % מכלל המושבים | קולות | קולות> % מכלל הקולות |
| --- | --- | --- | --- | --- | --- | --- |
| מפלגת הלייבור | 622 | 364 | 48+ | 57.8 | 13,096,629 | 48 |
| המפלגה השמרנית | 629 | 253 | 52- | 40.2 | 11,418,455 | 41.9 |
| המפלגה הליברלית | 311 | 12 | 3+ | 1.9 | 2,327,457 | 8.5 |
| המפלגה הלאומית הסקוטית | 23 | 0 | 0 | 0 | 128,474 | 0.5 |
| פלייד קמרי | 20 | 0 | 0 | 0 | 61,071 | 0.2 |
| המפלגה הקומוניסטית | 57 | 0 | 0 | 0 | 62,092 | 0.2 |
| מפלגת הלייבור העצמאית | 1 | 0 | 0 | 0 | 441 | 0 |
| אחרים | 65 | 1 | 1+ | 0 | 169,233 | 0.62 |
הערות שוליים

↑  מ.ד., ממשלת לייבור חדשה, באתר עיתון דבר, ‏7/4/1966
ערך זה הוא קצרמרבנושא בחירות ובנושא הממלכה המאוחדת. אתם מוזמנים לתרום לוויקיפדיה ו.
הארלד בוהר

| --- | --- |

 לידה:  22 באפריל 1887 קופנהגן, דנמרק 
 פטירה:  22 בינואר 1951 (בגיל 63) הלרופ, דנמרק 
 שם לידה:  Harald Augustus Bohr 
 ענף מדעי:  מתמטיקה
 מקום מגורים:  דנמרק
 מקום קבורה:  בית הקברות אסיסטנס 
 מקום לימודים:  אוניברסיטת קופנהגן (1910) 
 מנחה לדוקטורט:  אדמונד לנדאו 
 מוסדות:  אוניברסיטת קופנהגן (1930–1951)  האוניברסיטה הטכנית של דנמרק (1915–1930) 
 תלמידי דוקטורט:  Børge Jessen, Harold Maile Bacon, Ingeborg Seynsche, Jean Favard 
 הערות:  אח של נילס בוהר, יהודי
 תרומות עיקריות
 ייסד את חקר "הפונקציות הכמעט מחזוריות", משפט בוהר-מולרופ
 
| מאזן מדליות> מתחרה עבור דנמרק דנמרק.המשחקים האולימפיים |
| --- | --- | --- |
| כסף | לונדון 1908 | כדורגל |
הארלד אוגוסט בוהר (בדנית: Harald August Bohr‏; 22 באפריל 1887 - 22 בינואר 1951) היה מתמטיקאי וכדורגלן דני-יהודי, אחיו הצעיר של הפיזיקאי נילס בוהר.
חייו

הארלד בוהר נולד בקופנהגן, השלישי משלושת ילדיהם של כריסטיאן בוהר‏ (1858—1911), פיזיולוג בעל שם עולמי, והלן אדלר (1860—1930), בתם של דוד ברוך אדלר (1826—1878), בנקאי יהודי דני אמיד ובעל השפעה וחבר פרלמנט ליברלי, וג'ני רפאל (1830—1902), בת למשפחת בנקאים יהודית-בריטית.
למד מתמטיקה באוניברסיטת קופנהגן, ובשנת 1910 קיבל תואר דוקטור, בהנחייתו של אדמונד לנדאו, על עבודה שכותרתה "תרומות לתאוריה של טורי דיריכלה". בשנת 1930 קיבל משרת פרופסור באוניברסיטה זו.
עסק בחקר המתמטיקה, ייסד את חקר פונקציות כמעט מחזוריות, ועבד בצמוד למתמטיקאי מקיימברידג' ג'. ה. הארדי. משפט מפורסם הקרוי על שמו הוא משפט בוהר-מולרופ המאפיין את פונקציית גמא. עם אחיו, נילס בוהר, כתב רק מאמר מדעי אחד.
בשנות ה-30 נמנה עם מובילי הביקורת על המדיניות האנטישמית של הממסד המתמטי בגרמניה. בשנת 1934 פרסם מאמר שתקף את רעיונותיו הגזעניים של המתמטיקאי הגרמני לודוויג גאורג ביברבך. בוהר שאמו הייתה יהודיה נמלט עם משפחתו לשוודיה כמרבית יהודי דנמרק בספטמבר 1943, ושהה בשוודיה עד 1945.
כאחיו נילס בוהר, הארלד היה גם כדורגלן מחונן. בשנת 1903 הצטרף לקבוצת Akademisk Boldklub, אחת הקבוצות הטובות בדנמרק של תחילת המאה ה-20. הוא זכה במדליית כסף באולימפיאדת לונדון ב-1908 כאשר שיחק במדי הנבחרת הדנית.
הערות שוליים

↑  Harald Bohr, באתר " Sports Reference"
| --- | --- |
בקרת זהויות :  NLI: 987007258960705171  PLWABN: 9810582723205606  BIBSYS: 90350845  BnF: cb123886215 (data)  CiNii: DA08914688  GND: 118910132  ISNI: 0000 0001 0907 432X  LCCN: n86864645  LNB: 000156330  MGP: 44557  NKC: mub20201091012  NTA: 097715042  RERO: 02-A003019470  SELIBR: 234657  SNAC: w6xs9qhz  SUDOC: 03296353X  VIAF: 61630374   WorldCat (עם VIAF): 61630374
הבחירות לנשיאות רוסיה 1991

הבחירות הנשיאותיות ברפובליקה הסובייטית הפדרטיבית הסוציאליסטית הרוסית ב-12 ביוני 1991 היו הבחירות הנשיאותיות הראשונות ברוסיה שבמסגרתן נבחר לראשונה בתולדות המדינה נשיא המדינה. לנשיא הראשון נבחר בוריס ילצין, כאשר לצדו התמודד אלכסנדר רוצקוי כסגן הנשיא.
לאחר הבחירות, בוריס ילצין היה נשיא הרפובליקה הרוסית שהייתה חלק של ברית המועצות. רק לאחר התפרקות ברית המועצות בדצמבר 1991 הוא נעשה נשיא המדינה העצמאית החדשה.
הבחירות > המועמדים

שני המועמדים המובילים לבחירות הנשיאותיות היו יו"ר הסובייט העליון של רוסיה, בוריס ילצין עם ידידו אלכסנדר רוצקוי כמועמד לתפקיד סגן הנשיא וניקולאי ריז'קוב, ראש ממשלת ברית המועצות לשעבר, שהתמודד עם בוריס גרומוב כמועמד לתפקיד סגן נשיא המדינה.
ולדימיר ז'ירינובסקי התמודד לתפקיד לצד אנדריי זאבידיה, ידידו למפלגה - המפלגה הליברל דמוקרטית של רוסיה.
הבחירות > תוצאות

| המועמדים | מפלגות תומכות | מספר קולות | אחוזים |
| --- | --- | --- | --- |
| בוריס ילצין / אלכסנדר רוצקוי כסגן הנשיא | המפלגה הדמוקרטית הרוסית | 45,552,041 | 57.30% |
| ניקולאי ריז'קוב / בוריס גרומוב | המפלגה הקומוניסטית של ברית המועצות | 13,359,335 | 16.85% |
| ולדימיר ז'ירינובסקי / אנדריי זאבידיה | המפלגה הליברל-דמוקרטית של ברית המועצות | 6,211,007 | 7.81% |
| עמאן טולאייב / ויקטור בוכארוב | - | 5,417,464 | 6.85% |
| אלברט מקאשוב / אלכסיי סרגייב | - | 2,969,511 | 2.02% |
| ואדים בקאטין / רמזן עבדולאפיטוב | - | 2,719,757 | 0.75% |
| הצביעו נגד כולם | - | 1,525,410 | 1.92% |
| הצבעות פסולות | - | 1,716,757 | 2.16% |
| סך הכול | - | 79,471,282 | 100.00% |
| הבחירות המקומיות, הפרלמנטריות, והנשיאותיות ברוסיה |
| --- | --- | --- |
| הבחירות לנשיאות | 1991 • 1996 • 2000 • 2004 • 2008 • 2012 • 2018 • 2024  • 2030 | רוסיה |
| הבחירות הפרלמנטריות | 1990 • 1993 • 1995 • 1999 • 2003 • 2007 • 2011 • 2016 • 2021 • 2026 | רוסיה |
| הבחירות לרשויות המקומיות | 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2023 • 2024 | רוסיה |
| ניהול הבחירות | ועדת הבחירות המרכזית | רוסיה |
האגודה הטבעונית

| --- | --- |

 התאגדות:  ארגון צדקה ללא מטרות רווח
 מדינה:  הממלכה המאוחדת
 מטה הארגון:  ברמינגהאם
 מייסדים:  דונלד ווטסון, דורותי מורגן ווטסון, אלסי שריגלי, לסלי קרוס
 נשיא:  לואיס וואליס
 עובדים:  42 (נכון ל־2019), 30 (נכון ל־2018), 29 (נכון ל־2017), 47 (נכון ל־2020), 26 (נכון ל־2016) 
 תקופת הפעילות:  1944–הווה (כ־80 שנה)
 http://www.vegansociety.com/
 
האגודה הטבעונית היא האגודה הראשונה בעולם לקידום טבעונות, שנוסדה בנובמבר 1944 על ידי דונלד ווטסון, דורותי מורגן ווטסון, אלסי שריגלי, לסלי קרוס ושני חברים נוספים. לצורך הקמת האגודה, טבעו דונלד ודורותי ווטסון את המושג 'Vegan' (בעברית: טבעוני). מוטו האגודה הוא: ”קידום אורח חיים ללא מוצרים מהחי לטובת בני-האדם, בעלי חיים ואיכות הסביבה”.
היסטוריה > ההתפלגות מהאגודה הצמחונית

לפני הקמת 'האגודה הטבעונית', צמחונים וטבעונים גם יחד כונו 'צמחונים'. השימוש הראשון במושג 'צמחונות', שנעשה על ידי חברי בית אלקוט (אנ') בשנות הארבעים של המאה התשע עשרה, נועד לתאר תזונה ללא ממזון מן החי כלל, אולם עם כינון האגודה הצמחונית (אנ') בבריטניה בשנת 1847, הוחלט לכלול ביצים ומוצרי חלב בהגדרת התזונה הצמחונית על מנת להתאים אותה לתזונתם של חלק מחברי האגודה. בין השנים 1909–1912, סוגיית אכילת תוצרת בעלי חיים, במיוחד מוצרי חלב, נידונה בהרחבה באגודה הצמחונית במגזין האגודה 'The Vegetarian Messenger', וכן לאחר מלחמת העולם הראשונה. ווטסון, שהיה שנים רבות חבר באגודה הצמחונית, אימץ אורח חיים טבעוני בשנת 1942, ובשנת 1943 נאם בכנס של האגודה בנושא הימנעות מצריכת מוצרי חלב. סיכום נאומו התפרסם במרץ 1944 במגזין האגודה.
ווטסון התנגד לא רק לצריכת בשרם של בעלי החיים, אלא לצריכת כל המוצרים מן החי. הוא נמנע מצריכת בשר, חלב, ביצים, עור וצמר, והתנגד לצייד, דייג, ספורט דמים (אנ') ולניסויים בבעלי חיים. בטבעונות הוא מצא תועלת בריאותית, אך צידד בה בעיקר משום ההיבט המוסרי. הוא ביקש מהאגודה הצמחונית שתאפשר לו לפתוח בתוכה שלוחה שתתרכז בקידום אורח חיים ללא מזון מהחי, אולם נענה בשלילה, משום שהאגודה הצמחונית רצתה למקד את כל האנרגיות שלה בקידום הימנעות ממוצרי בשר בלבד. עקב סירוב האגודה הצמחונית לבקשתו, ווטסון פרש ממנה, ביחד עם אלסי שריגלי, זוגתו דורותי מורגן (Dorothy Morgan), לסלי קרוס (Leslie J Cross) ועוד שני חברים, על מנת להקים ארגון חדש שיקדם התנגדות מלאה לניצול בעלי חיים.
"באופן ברור, אם זה רע להרוג עגל עבור בשרו, זה רע במידה שווה להרוג אותו עבור חלב. אם זה רע להרוג עופות עבור בשרם, זה גם רע להרוג אותם עבור ביצים"
היסטוריה > ייסוד האגודה הטבעונית

בנובמבר 1944, הקימו ששת החברים את האגודה הטבעונית, ובמהרה הצטרפו אליהם 19 פעילים נוספים. 25 פעילים אלו נתפסים כדור המייסדים של התנועה הטבעונית. ווטסון הפציר בחברים לקחת חלק בהקמת התנועה הטבעונית – לכתוב מאמרים, לתת עצות ולענות למכתבי הביקורת. לדבריו, אחת ממטרות הארגון היא לכונן טיעון בעד שינוי מוסרי, בטוח והגיוני, ושיש להסביר מדוע האגודה הטבעונית מחרימה את השימוש במוצרי חלב וביצים. ווטסון כינה את התנועה הטבעונית: "התנועה הגדולה ביותר שאי פעם הייתה", זאת משום שהיא מציעה לדבריו פתרון שייטיב עם האדם, עם בעלי החיים ועם הסביבה גם יחד.
בשנת 1988, כתב ווטסון את זיכרונותיו מהקמת האגודה הטבעונית: "היינו מעטים ופזורים למרחקים אחד מהשני. כל אחד מאיתנו היה שקוע עמוק בקריירה שלו. לא היו לנו תקציבים, כלי תחבורה פרטיים פרט לאופניים, תקדימים לעבוד לפיהם, משרד או ניסיון ביחסי ציבור ופרסום. היינו בתקופת מלחמת העולם השנייה, קצבת המזון הייתה חמורה ביותר ונמשכה כך למשך 7 שנים נוספות".
במסגרת הארגון, ווטסון ייסד, ערך והוציא לאור לבדו את המגזין הראשון בעולם לקידום אורח חיים טבעוני שנקרא 'Vegan News' (בעברית: 'חדשות הטבעונות'). בכתב יד, כתב ווטסון את שם המגזין בדף הכותרת. המהדורה הראשונה של המגזין, ראתה אור ב-24 בנובמבר 1944. המגזין אפשר לווטסון ולחבריו להגיב לביקורת הרבה שנשמעה כלפיהם. רבים הזהירו את הטבעונים כי תזונתם אינה אפשרית ומסכנת את בריאותם. אחרים טענו כי אין זה העיתוי המתאים לחולל שינוי שכזה. בדיעבד, טען ווטסון, כי מגזין זה הוא בבחינת מגילות מדבר יהודה של התנועה הטבעונית, משום שהוא מתאר איך הכל התחיל בזמנים כה קשים.
הביקורת שנשמעת כלפינו היא שהמועד טרם הבשיל לכדי שינוי שכזה, אולם האם היה בעבר מועד שפשוט הבשיל לשינוי אילולא הנחישות האנושית? האם ויליאם וילברפורס המתין להבשלת המועד לפני שהחל במאבקו נגד העבדות? האם אדווין צ'דוויק (אנ') המתין לרגע בלתי קיים שכזה לפני שניסה לשכנע את הציבור ששמירה על מים נקיים תשפר את איכות חייו? יש בכך סכנה ברורה להשאיר את התגשמות האידיאלים שלנו לדורות הבאים, משום שהדורות הבאים עשויים שלא להחזיק באידיאלים שלנו
המושג Vegan

את המושג 'Vegan' (בעברית: טבעוני), טבע ווטסון ביחד עם אשתו, דורותי מורגן ווטסון, בשנת 1944, עת ייסדו את האגודה הטבעונית. המילה היא הלחם של שלוש האותיות הראשונות ושתי האותיות האחרונות של המילה 'vegetarian' (בעברית: צמחוני), זאת על מנת לסמן את ההתחלה ואת הסוף של הצמחונות: הצמחונות התחילה את הרעיון, אולם הטבעונות היא השלב הסופי והאידיאלי אליו יש להגיע ביחס האדם כלפי בעלי החיים.
המושג Vegan אמנם נטבע בשנת 1944, אולם היה נעדר הגדרה ברורה. לסלי קרוס, מייסד חברת Plamil Foods (אנ') (אחת החברות הראשונות במערב לייצור חלב סויה), סגן נשיא האגודה הטבעונית ואחד מששת פעיליה הראשונים, הציע בשנת 1949 הגדרה למושג: "העיקרון לפיו בעלי החיים ישוחררו מניצול האדם". לאחר מספר שנים, ההגדרה נוסחה בשנית: "לשים סוף לניצול בעלי החיים על ידי האדם עבור מזון, מסחר, שעבוד, צייד, ניסויים ולכל הפעולות האחרות הכרוכות בניצול בעלי חיים על ידי האדם". בשנת 1979, כאשר האגודה הטבעונית נרשמה כארגון צדקה, היא עדכנה את ההגדרה: "פילוסופיה ואורח חיים השואפים להימנע ככל הניתן מכל הדרכים של ניצול ואכזריות כלפי בעלי חיים עבור מזון, הלבשה וכל מטרה אחרת. כמו כן, הרחבה וקידום שימוש בחלופות שאינן מן החי, עבור תועלת האדם, בעלי החיים והסביבה. מבחינה תזונתית, המושג מתאר את הנוהג להימנע ממזון מן החי".
אידאולוגיה

האגודה הטבעונית שואפת לעולם בו בעלי החיים חיים את חייהם בשלווה, ללא ניצולם על ידי האדם. האגודה מקדמת אורח חיים המדיר ככל הניתן את כל הצורות של שעבוד ואכזריות כלפי בעלי החיים בתעשיית המזון, הביגוד, הבידור וכדומה. כמו כן, שואפת האגודה לעולם צודק עבור בני האדם על ידי שימוש בר קיימא במשאבי הטבע על מנת לצמצם את הרעב העולמי, ולהבטיח את צורכיהם של בני הדור הקיים ובני הדורות הבאים, זאת באמצעות מעבר לתזונה טבעונית.
יום הטבעונות העולמי

בשנת 1994 החליטה נשיאת הארגון, לואיס וואליס (אנ'), לכונן את יום הטבעונות העולמי. תחילה היא הציעה לציין יום זה ב-2 בספטמבר (יום הולדתו של ווטסון), אולם ווטסון סירב, והוחלט לציין יום זה בראשון לנובמבר. התאריך המדויק של הקמת האגודה הטבעונית אינו ידוע, אולם ההשערה היא כי מדובר ב-5 או ב-12 בנובמבר 1944.
אקטיביזם

האגודה פועלת במגוון מישורים על מנת לקדם אורח חיים טבעוני:
הקניית ידע - האגודה מפעילה אתר אינטרנט ודף פייסבוק, ומפרסמת עלוני מידע, סרטונים וספרים.
תמיכה - רשתות של קשרים בין טבעונים.
סימון מוצרים טבעוניים - משנת 1990, האגודה משתפת פעולה עם חברות מסחריות על מנת לסמן את מוצריהם הטבעוניים כדי להקל על קהל הצרכנים. האגודה מסמנת מוצרים מתחום המזון, הביגוד, הקוסמטיקה וההנעלה.
פרסום של המגזין הטבעוני - מגזין ארבעה-חודשי שנשלח בחינם לחברים של הארגון.
פרסום רשימת ה'קונה חופשי ממוצרים מהחי' - רשימה של מוצרים טבעוניים בבריטניה (מתעדכן פעם בשנתיים).
ראו גם

התנועה לזכויות בעלי חיים
זכויות בעלי חיים
טבעונות
הערות שוליים

1 2  70 years of The Vegan Society, The Vegan Society, 2004
1 2 3  Gary L. Francione, Animal Rights: The Abolitionist Approach, A Moment of Silence for Donald Watson, Founder of The Vegan Society
1 2 3 4  The Vegan News, No. 1. November 1944
↑  Donald Watson, Should the Vegetarian Movement be Reformed?, The Vegetarian World Forum, No. 1 Vol. 2 - THE VEGETARIAN - SPRING 1948 pp.23-27, International Vegetarian Union (IVU)
↑  Rose Elliot, Donald Watson - The first vegan, who invented the word - and outlived his many critics, Saturday 14 January 2006
↑  Leah Leneman, No animal food: the road to veganism in britian, 1909-1944, University of Edinburgh, 1999
↑  George D Rodger, Interview with Donald Watson on Sunday 15 December 2002
1 2 3  The Vegan Society, History, We’ve come a long way!
↑  Our vision and mission, The Vegan Society
| --- | --- |
בקרת זהויות :  GND: 16082489-8  ISNI: 0000 0001 1014 636X  LCCN: nr2005000092  Trove: 1002256  VIAF: 144994226   WorldCat (עם VIAF): 144994226 
חלוקת מזון טבעוני על ידי פעילות האגודה הטבעונית
הבחירות הכלליות בבריטניה 1955

הבחירות הכלליות בבריטניה ב-1955 נערכו ב-26 במאי 1955, כארבע שנים לאחר הבחירות הקודמות. בחירות אלו חיזקו את הרוב של המפלגה השמרנית בבית הנבחרים. כתוצאה מבחירות אלו אנתוני אידן נבחר לכהן כראש ממשלת בריטניה. בחירות אלו היו גם האחרונות בהן התמודד קלמנט אטלי כמנהיג מפלגת הלייבור, זאת מכיוון שבשנה זו היה כבר בן 72. בחירות 1955 היו הפעם האחרונה שבה המפלגה השמרנית קיבלה את רוב המושבים בסקוטלנד. זו הייתה גם הפעם הראשונה שהטלוויזיה היוותה מרכיב דומיננטי במערכת הבחירות.
בבחירות אלו נבחרו כ-630 חברי פרלמנט, בניגוד ל-625 שנבחרו בשנת 1951.
מועד הבחירות

מכיוון שהבחירות הקודמות היו באוקטובר 1951, המועד האחרון לקיום הבחירות היה אוקטובר 1956. אולם כבר בתחילת השנה עלו קולות במפלגה השמרנית שצפו בחירות כבר בסתיו 1955, לאור השגשוג הכלכלי. אך לאחר שנתגלע קרע בתוך מפלגת הלייבור, ולאור ההצלחה של השמרנים בבחירות המקומיות החליטו השמרנים על קיום בחירות כבר במאי או יוני. בתחילת אפריל החליף אנתוני אידן את וינסטון צ'רצ'יל בראשות הממשלה, וב-16 באפריל, הודיע אידן על קיום הבחירות ב-26 במאי 1955.
תוצאות

אחוז ההצבעה עמד על כ-76.8%. בסך הכל הצביעו כ-26,759,729 אזרחים.
| מפלגה | מועמדים | מועמדים> נבחרו | מועמדים> שינוי | מועמדים> % מכלל המושבים | קולות | קולות> % מכלל הקולות |
| --- | --- | --- | --- | --- | --- | --- |
| המפלגה השמרנית | 624 | 345 | 23+ | 54.8 | 13,310,891 | 49.7 |
| מפלגת הלייבור | 620 | 277 | 18- | 44 | 12,405,254 | 46.4 |
| המפלגה הליברלית | 110 | 6 | 0 | 1 | 722,402 | 2.7 |
| שין פיין | 12 | 2 | 2+ | 0.3 | 152,310 | 0.5 |
| פלייד קמרי | 11 | 0 | 0 | 0 | 45,119 | 0.2 |
| המפלגה הקומוניסטית | 17 | 0 | 0 | 0 | 33,144 | 0.1 |
| מפלגת הלייבור האירית | 1 | 0 | 1- | 0 | 16,050 | 0.1 |
| המפלגה הלאומית הסקוטית | 2 | 0 | 0 | 0 | 12,112 | 0.1 |
| מפלגת הלייבור העצמאית | 2 | 0 | 0 | 0 | 3,334 | 0.0 |
| אחרים | 10 | 1 | 1+ | 0.16 | 121576 | 0.42 |
הערות שוליים

↑  מתנבאים לבחירות בבריטניה עוד השנה, חרות, 31 בינואר 1955
בחירות כלליות בבריטניה בסתיו, הצופה, 4 בפברואר 1955
↑  לקראת בחירות כלליות בבריטניה, חרות, 23 במרץ 1955
↑  הצלחות לשמרנים בבחירות מקומיות, הארץ, 4 באפריל 1955
↑  בחירות כלליות בבריטניה - תוך חודשיים, שערים, 8 באפריל 1955
↑  צ'רצ'יל פרש - אידן היורש, חרות, 6 באפריל 1955
↑  הבחירות בבריטניה נקבעו ל־26 במאי, הארץ, 17 באפריל 1955
ה'נ"א

ה'נ"א (5051)  היא שנה עברית  אשר  החלה ביום א' בתשרי, אור ל-7 בספטמבר 1290 (לפי הלוח היוליאני, שהיה נהוג אז), והסתיימה ביום כ"ט באלול, 26 באוגוסט 1291. שנה מסוג הכז, איננה מעוברת, ואורכה 354 ימים. זו שנה רביעית לשמיטה.
אירועים

י"ח בסיוון - הסתיים שלטון הצלבנים בארץ ישראל, עם כיבוש העיר[עכו בידי הממלוכים. הקהילה היהודית בעכו, שהורכבה בעיקר מעולים מצרפת נטבחה בידי הכובשים, ושרידיה עזבו את הארץ.
נפטרו

כ"א בתמוז - רבי תנחום הירושלמי, מילונאי עברי ופרשן מקרא שחי בארץ ישראל ובפוסטאט.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
ההד היהודי

עמוד השער של "ההד היהודי", 1 באפריל 1932
ההד היהודי (בפולנית: Echo Żydowskie; בכתיב יידי: עכאָ זשידאָווסקיע; בתעתיק עברי: אֶכוֹ ז'ידובסקיֶיה) היה שבועון, ביטאון תנועת "אגודת ישראל" בשפה הפולנית שראה אור במשך תקופה קצרה ובהפסקות במחצית הראשונה של שנות ה-30 של המאה ה-20 בוורשה, פולין.
העיתון נועד להביא את עמדותיה של המפלגה גם לפני הקהל הדובר פולנית, בעוד ביטאוניה העיקריים היו ביידיש או בעברית. העיתון נדפס במשך חצי שנה ב-1932 ובמשך שלושה חודשים מסוף דצמבר 1933 עד סוף מרץ 1934. בסך הכל ראו אור 39 גיליונות.
מוספים שנכללו בעיתון: "הפינה לנשים" (Kącik dla Pań) ו"הד הצעירים" (Echo Młodych).